เรซิเดนต์อีวิลเอาต์เบรก

***เรซิเดนต์อีวิลเอาต์เบรก*** () เป็นวิดีโอเกมสยองขวัญเอาชีวิตรอดที่พัฒนาและเผยแพร่โดยบริษัทแคปคอมสำหรับเพลย์สเตชัน 2 เกมดังกล่าวเปิดตัวเมื่อวันที่ 11 ธันวาคม ค.ศ. 2003 ในประเทศญี่ปุ่น เมื่อวันที่ 30 มีนาคม ค.ศ. 2004 ในทวีปอเมริกาเหนือ และเมื่อวันที่ 17 กันยายน ค.ศ. 2004 ในภูมิภาคแพล โดยถือเป็นวิดีโอเกมซีรีส์''เรซิเดนต์อีวิล''ตัวแรกที่มีระบบการเล่นแบบร่วมมือกันและรองรับหลายผู้เล่นทางออนไลน์ แม้ว่าเวอร์ชันแพลของเกมนี้จะไม่รองรับทางออนไลน์ก็ตาม

ภาค*เอาต์เบรก*นำเสนอเรื่องราวแบบเป็นตอน ๆ ในแร็กคูนซิตีที่เต็มไปด้วยซอมบี โดยผู้เล่นควบคุมตัวละครแปดตัวที่มีความสามารถเฉพาะตัว ซึ่งเรื่องราวได้เกิดขึ้นในช่วงเวลาเดียวกันกับ*[[เรซิเดนต์อีวิล 2]]* และ *[[เรซิเดนต์อีวิล 3: เนเมซิส|3]]* ในปีถัดมา บริษัทแคปคอมได้เปิดตัวภาคเสริมโดยลำพังในชื่อ*[[เรซิเดนต์อีวิลเอาต์เบรก: ไฟล์ 2|เรซิเดนต์อีวิลเอาต์เบรก: ไฟล์ #2]]* เกมดังกล่าวได้รับคำชมในเรื่องกราฟิก, ความสนุก และโหมดหลายผู้เล่น แต่ถูกติเตียนว่าขาดการแชตด้วยเสียง

## รูปแบบการเล่น
[thumb|left|ผู้เล่นสามารถมอบไอเทมให้แก่พันธมิตร[ปัญญาประดิษฐ์ในวิดีโอเกม|ปัญญาประดิษฐ์และรับในทางกลับกันได้]]

การควบคุมและการเล่นเกมจะคล้ายกับ''เรซิเดนต์อีวิล''รีเมกซึ่งเป็นเกมพิเศษเฉพาะเกมคิวบ์ โดยมีการปรับเปลี่ยนเล็กน้อย ผู้เล่นเลือกสถานการณ์, ระดับความยาก และมีหน้าจอเลือกตัวละคร ซึ่งระดับความยากจะขึ้นอยู่กับศัตรูและไอเทมที่ผู้เล่นเผชิญขณะดำเนินเรื่อง เกมดังกล่าวมีห้าสถานการณ์ โดยแต่ละสถานการณ์จะมีรายการตรวจสอบเหตุการณ์ที่ประกอบด้วยการกระทำพิเศษที่ผู้เล่นต้องดำเนินการเพื่อให้บรรลุผลสำเร็จ 100 เปอร์เซ็นต์ เมื่อทำเช่นนี้ ผู้เล่นจะปลดล็อก "โหมดอินฟินิตี" ซึ่งอาวุธทั้งหมดของผู้เล่นจะไม่แตกหรือหมดกระสุนอย่างแน่นอน ส่วนการจบเกมในระดับยากจะปลดล็อก "โหมดหมาป่าเดียวดาย" ซึ่งผู้เล่นจะเริ่มเกมแบบออฟไลน์โดยไม่มีพันธมิตรปัญญาประดิษฐ์

นอกจากนี้ ในแต่ละสถานการณ์ยังมีไอเทม "พิเศษ" ที่สร้างแบบสุ่มซึ่งมองไม่เห็นซ่อนอยู่ทั่วทั้งด่าน โดยมีไอเทมสถานการณ์จำนวนยี่สิบรายการสำหรับแต่ละสถานการณ์ และมีไอเทมเฉพาะสำหรับแต่ละตัวละครจำนวนยี่สิบรายการที่ซ่อนอยู่ในสถานการณ์ทั้งห้าสถานการณ์ หากได้รับไอเทมเหล่านี้แล้ว จะปลดล็อกชุดใหม่และตัวเลือกในการฟังตามอำเภอใจ

ผู้เล่นสามารถเชื่อมต่อกับเซิร์ฟเวอร์อินเทอร์เน็ตโดยใช้การเชื่อมต่อบรอดแบนด์และอะแดปเตอร์เครือข่าย ซึ่งจำเป็นต้องลงทะเบียนบัญชีและเข้าสู่ระบบ เมื่อผู้เล่นเชื่อมต่อแล้ว พวกเขาสามารถเลือกได้ระหว่างโหมดอิสระหรือโหมดสถานการณ์ ซึ่งโหมดอิสระจะอยู่ในล็อบบี โดยผู้เล่นสามารถสร้างเกม, สถานการณ์ และระดับความยากของตนเองได้ ส่วนโหมดสถานการณ์จะเลือกสถานการณ์และผู้เล่นโดยอัตโนมัติ เมื่อผู้เล่นเริ่มออนไลน์ เกมจะเริ่มต้นในสถานการณ์ "เอาต์เบรก" และดำเนินต่อไปจากตรงนั้น หากผู้เล่นต้องการหยุดเล่น พวกเขาสามารถเซฟเกมและเริ่มใหม่จากสถานการณ์ที่พวกเขากำลังทำอยู่ในขณะนั้นได้ โดยหลังจากเสร็จสิ้นสถานการณ์ ผู้เล่นจะได้รับดาวข้างชื่อของพวกเขา

เกมเริ่มต้นด้วยผู้เล่นสูงสุดสี่คนในโหมดออนไลน์หรือผู้เล่นหนึ่งคนกับพันธมิตรปัญญาประดิษฐ์สองคนในโหมดออฟไลน์ ตัวละครผู้เล่นจะติดเชื้อที-ไวรัส ซึ่งจะแสดงเป็นเกจไวรัสผ่านทางเมนูรายการสิ่งของ โดยผู้เล่นจะต้องผ่านแต่ละสถานการณ์ให้ได้ก่อนที่เกจไวรัสจะถึง 100 เปอร์เซ็นต์ ไม่เช่นนั้นตัวละครของผู้เล่นจะตายและเกมโอเวอร์ เมื่อผู้เล่นได้รับความเสียหายมากเกินไป พวกเขาจะทรุดลงและเดินเซ กระตุ้นให้ไวรัสเร่งเร็วขึ้น จนกระทั่งผู้เล่นใช้สมุนไพร, สเปรย์ปฐมพยาบาล หรือยาฟื้นฟูกับตัวเอง หรือผู้เล่นคนอื่นหรือพันธมิตรปัญญาประดิษฐ์เข้ามาช่วยพวกเขากลับขึ้นยืนเพื่อชะลอการเร่งไวรัส หากตัวละครของผู้เล่นติดไวรัสในโลกออนไลน์ พวกเขาจะกลายเป็นซอมบีและควบคุมตัวละครของตนต่อไปโดยโจมตีตัวละครของผู้เล่นคนอื่น ๆ จนกว่าตัวละครของผู้เล่นที่กลายพันธุ์จะพ่ายแพ้หรือเสียชีวิตทันทีหลังจากเวลาผ่านไประยะเวลาหนึ่ง ส่วนผู้เล่นและพันธมิตรปัญญาประดิษฐ์จะไม่กลายร่างในโหมดออฟไลน์ และในรูปแบบการเล่นแบบออฟไลน์ ผู้เล่นสามารถเซฟความคืบหน้าของตนได้โดยใช้เครื่องพิมพ์ดีด ซึ่งถูกเอาออกจากการเล่นแบบออนไลน์ และพวกเขายังสามารถเซฟได้ในทั้งสองโหมดหลังจากสถานการณ์สิ้นสุดลง

ทั้งนี้ บริษัทแคปคอมได้ปิดเซิร์ฟเวอร์อเมริกาสำหรับภาค*เอาต์เบรก*เมื่อวันที่ 31 ธันวาคม ค.ศ. 2007 และเซิร์ฟเวอร์ญี่ปุ่นเมื่อวันที่ 30 มิถุนายน ค.ศ. 2011 เป็นอันยุติความสามารถออนไลน์อย่างเป็นทางการ

## โครงเรื่อง
จุดเริ่มต้นของภาค*เอาต์เบรก*เกิดขึ้นสองสามวันหลังจากการระบาดของที-ไวรัส ครั้งแรกในแร็กคูนซิตี ก่อนที่วิกฤตดังกล่าวจะทวีความรุนแรงจนกลายเป็นความโกลาหลวุ่นวาย เกมเริ่มต้นด้วยตัวละครแปดตัวในแจ็กส์บาร์ ซึ่งไม่รู้ว่าเกิดอะไรขึ้น จนกระทั่งซอมบีตัวหนึ่งเดินเข้ามาในบาร์และโจมตีพนักงานคนหนึ่งที่ชื่อวิล หลังจากนั้นไม่นาน ตัวละครเหล่านี้จะต้องหลบหนีจากบาร์ดังกล่าวและเดินทางผ่านเมืองไปยังที่ปลอดภัย เกมจะจบลงในช่วงสุดท้ายของอุบัติการณ์เดียวกัน โดยผู้เล่นพยายามหลบหนีออกจากแร็กคูนซิตี ก่อนที่รัฐบาลสหรัฐจะเปิดฉากโจมตีด้วยขีปนาวุธเพื่อกำจัดภัยคุกคามจากจี-ไวรัส ทั้งนี้ ผู้เล่นจะควบคุมตัวละครหนึ่งในแปดตัว โดยมีเหตุการณ์ในเกมที่เกิดขึ้นทั่วทุกภูมิภาคของแร็กคูนซิตีและกินเวลานานหลายวัน

### ตัวละครที่เล่นได้
* เควิน ไรแมน (ให้เสียงโดยเจคอบ บาร์เกอร์) - สมาชิกของกรมตำรวจแร็กคูนซิตี เขาได้สมัครเข้าหน่วยปฏิบัติการพิเศษและกู้ภัย (S.T.A.R.S.) แต่ล้มเหลวเนื่องจากทัศนคติที่ไม่ใส่ใจของเขา เควินเป็นมือปืนฝีมือเยี่ยม เขาเป็นลูกค้าประจำของแจ็กส์บาร์ และอยู่ที่นั่นตอนที่เกิดการระบาด เขามีความสามารถในการยิงใกล้ ๆ ที่ทำให้เขาสามารถสร้างความเสียหายจากกระสุนได้มากกว่าคนอื่น ๆ และยังเป็นคนเก่งรอบด้านที่เริ่มต้นด้วยอาวุธของตัวเอง

## หมายเหตุ

## อ้างอิง

## แหล่งข้อมูลอื่น
* 
* 

หมวดหมู่:วิดีโอเกมที่ออกวางจำหน่ายในปี พ.ศ. 2546
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:เกมสำหรับเพลย์สเตชัน 2
หมวดหมู่:เกมเรซิเดนต์อีวิลภาคแยก
หมวดหมู่:วิดีโอเกมเกี่ยวกับเจ้าหน้าที่ตำรวจ
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีตัวละครเอกหญิง
หมวดหมู่:วิดีโอเกมที่มีฉากในสหรัฐ